b"\n_START_ARTICLE_\nJens Bull (diplomat)\n_START_SECTION_\nVirke\n_START_PARAGRAPH_\nBull studerte juss ved Det Kongelige Frederiks Universitet i Oslo og ble i 1909 cand.jur.. Han begynte i utenrikstjenesten i 1911. Bull var delegert til Folkeforbundet fra 1921 til 1924. Han var legasjonsr\xc3\xa5d i Berlin fra 1925 til 1931, i Haag fra 1931 til 1933 og i Stockholm fra 1934 til 1938. Fra 1931 til 1933 var han ogs\xc3\xa5 involvert i arbeidet med Gr\xc3\xb8nlandssaken. I 1938 ble han ekspedisjonssjef. Bull ble i 1939 utnevnt til utenriksr\xc3\xa5d._NEWLINE_Etter Tysklands angrep p\xc3\xa5 Norge i april 1940, ble Bull sendt til Stockholm i s\xc3\xa6roppdrag. Etter at minister Johan Wolleb\xc3\xa6k d\xc3\xb8de i 1940, overtok Bull ledelsen av legasjonen. Sverige ville f\xc3\xb8rst ikke gi agr\xc3\xa9ment for Bull som minister. Bull var derfor f\xc3\xb8rst charg\xc3\xa9 d'affaires. I 1942 ble han utnevnt til overordentlig sendemann og befullmektiget minister._NEWLINE_Bull var minister i Haag fra 1945 til 1951 og ambassad\xc3\xb8r i K\xc3\xb8benhavn fra 1951 til 1956.\n_START_SECTION_\nFamile\n_START_PARAGRAPH_\nJens Bull var s\xc3\xb8nn av legen Ole Bornemann Bull, bror til Johan Bull og halvbror til Fredrik Rosing Bull."